I 1811 ble det igjen bestemt at festningen skulle settes i stand og få en garnison på 30 menige, 3 korporaler og 1 premierløytnant. I årene som fulgte frem mot 1814, ble det nedlagt et omfattende arbeid i å sette festningen og de omkringliggende skansene i stand. Etter Kieltraktaten januar 1814 ble arbeidet kraftig påskyndet. Under felttoget i 1814 ble garnisonen forsterket med 6 kompanier fra Søndenfjeldske Dragonregiment, i alt 420 mann.